సార్క్ దేశాల మధ్య వీసా ఫ్రీ వ్యవస్థను ప్రతిపాదించిన పాక్
PNR| Last Modified      గురువారం,  10 నవంబరు 2011 (17:50 IST)
సార్క్ దేశాల మధ్య వీసా ఫ్రీ వ్యవస్థను ప్రవేశపెట్టాలని పాకిస్థాన్‌కు చెందిన ముగ్గురు సభ్యుల ప్రతినిధి బృందం కోరింది. దీనివల్ల దక్షిణాసియా దేశాలన్నీ ప్రయోజనం పొందుతాయని ముఖ్యంగా భారత్ పాకిస్థాన్‌ దేశాలకు బహుళ ప్రయోజనాలు ఉంటాయని అభిప్రాయపడింది. ఈ తరహా వ్యవస్థ ఇప్పటికే ఐరోపా దేశాల్లో అమలులో ఉందని గుర్తు చేసింది. అందువల్ల సార్క్ దేశాల మధ్య వన్ వీసా వ్యవస్థను ప్రవేశపెట్టాలని పాక్ త్రిసభ్య బృందం సరికొత్త ప్రతిపాదనను ముందుకు తెచ్చింది.
ముగ్గురు సభ్యుల ప్రతినిధి బృందంలో పాకిస్థాన్ సుప్రీంకోర్టుకు చెందిన మాజీ న్యాయమూర్తి నాసీర్ అస్లామ్, ఆ దేశ న్యాయశాఖ మాజీ మంత్రి ఇక్బాల్ హైదర్, పాకిస్థాన్ ఇనిస్టిట్యూట్ ఆఫ్ లేబర్ ఎడ్యుకేషన్ అండ్ రీసెర్స్ డైరక్టర్ కరామత్ ఆలీలు ఉన్నట్టు పాక్ వర్గాల సమాచారం. ఈ ప్రతినిధి బృందం పాకిస్థాన్ విడుదల చేసిన భారత జాలర్లతో కలిసి న్యూఢిల్లీకి వచ్చి, ఎన్జీవో షర్హాద్ ఆధ్వర్యంలో నడుపుతున్న పాఠశాల విద్యార్థులతో సంభాషించింది.
సంబంధిత వార్తలు